ಆಸ್ತಿ ವಿಮೆಯನ್ನು ಮೂಲವನ್ನು, 1666 ರಲ್ಲಿ 13,000 ಮನೆಗಳನ್ನು ನಾಶಪಡಿಸಿದ ಗ್ರ‍ೇಟ್ ಫೈರ್ ಆಫ್ ಲಂಡನ್ ಘಟನೆಯಲ್ಲಿ ಕಾಣಬಹುದಾಗಿದೆ. ಬೆಂಕಿಯ ವಿನಾಶಕ ಪರಿಣಾಮಗಳಿಂದಾಗಿ ವಿಮೆ ಅಭಿವೃದ್ಧಿಗೊಂಡಿದ್ದನ್ನು ನಾವು ಕಾಣಬಹುದಾಗಿದೆ - “ಅನುಕೂಲತೆಯ ವಿಷಯದಿಂದ ಅತ್ಯವಶ್ಯಕತೆಯ ವಿಷಯಕ್ಕೆ, ಎಂಬ ಅಭಿಪ್ರಾಯದಲ್ಲಿನ ಬದಲಾವಣೆಯನ್ನು ಸರ್ ಕ್ರಿಸ್ಟೊಫರ್ ವ್ರೆನ್ ರವರ 1667 ರ ಲಂಡನ್‌ನ ಹೊಸ ನಕ್ಷೆಯಲ್ಲಿ ’ದ ಇನ್ಶುರೆನ್ಸ್ ಆಫೀಸ್’ ಗಾಗಿ ಒಂದು ಸೈಟ್ ಒಳಗೊಂಡಿದ್ದು ಕಂಡುಬರುತ್ತದೆ” ಈ ಪ್ರಥಮ ಯಶಸ್ವೀ ಯೋಜನೆಯ ಬೆಳಕಿನಲ್ಲಿ, ಮುಂದಿನ ದಶಕಗಳಲ್ಲಿ ಇಂತಹ ಅನೇಕ ಕಂಪನಿಗಳನ್ನು ಸ್ಥಾಪಿಸಲಾಯಿತು. ಆರಂಭದಲ್ಲಿ, ಪ್ರತೀ ಕಂಪನಿಯು ತಾನು ವಿಮೆ ನೀಡಿರುವ ಆಸ್ತಿಗಳಲ್ಲಿ ಬೆಂಕಿಯ ಹಾನಿಯನ್ನು ತಡೆಗಟ್ಟಲು ಮತ್ತು ಕಡಿಮೆಗೊಳಿಸಲು ತಮ್ಮದೇ ಆದ ಅಗ್ನಿಶಾಮಕ ವಿಭಾಗವನ್ನು ಹೊಂದಿದ್ದವು. ಅವು ತಮ್ಮ ಗ್ರಾಹಕರಿಗೆ “ಫೈರ್ ಇನ್ಶುರೆನ್ಸ್ ಮಾರ್ಕ್ಸ್” (ಬೆಂಕಿ ವಿಮೆಯ ಗುರುತು) ವಿತರಿಸಲೂ ಆರ‍ಂಭಿಸಿದವು; ಸಕರಾತ್ಮಕ ಗುರುತಿಸುವಿಕೆಗಾಗಿ ಆಸ್ತಿಯ ಮುಖ್ಯ ಬಾಗಿಲಿನ ಮೇಲೆ ಇವುಗಳನ್ನು ಪ್ರಮುಖವಾಗಿ ಪ್ರದರ್ಶಿಲಾಗುತ್ತಿತ್ತು. ಅಂತಹ ಒಂದು ಗಮನಾರ್ಹವಾದ ಕಂಪನಿಯೆಂದರೆ, ಲಂಡನ್ ನಲ್ಲಿ ಸೇಂಟ್. ಮಾರ್ಟಿನ್ಸ್ ಲೇನ್ ನಲ್ಲಿ ಟಾಮ್ಸ್ ಕಾಫೀ ಹೌಸ್ ನಲ್ಲಿ 1696 ರಲ್ಲಿ ಸ್ಥಾಪಿತಗೊಂಡ, ಹ್ಯಾಂಡ್ ಇನ್ ಹ್ಯಾಂಡ್ ಫೈರ್ & ಲೈಫ್ ಇನ್ಶುರೆನ್ಸ್ ಸೊಸೈಟಿ.ಇಂದಿನವರೆಗೂ ಇರುವ ಅಂಥ ಪ್ರಥಮ ಆಸ್ತಿ ವಿಮೆ ಕಂಪನಿಯೆಂದರೆ, 1710 ರಲ್ಲಿ ’ಸನ್ ಫೈರ್ ಆಫೀಸ್’ ಎಂಬ ಹೆಸರಿನಲ್ಲಿ ಸ್ಥಾಪಿತಗೊಂಡು, ಅನೇಕ ವಿಲೀನ ಮತ್ತು ಸ್ವಾಧೀನಗಳ ಮೂಲಕ ಹಾದು, ಇಂದು ಆರ್‌ಎಸ್ಎ ಇನ್ಶುರೆನ್ಸ್ ಗ್ರೂಪ್ ಹೆಸರಿನಲ್ಲಿರುವ ಕಂಪನಿಯಾಗಿದೆ.ವಸಾಹತು ಅಮೇರಿಕಾದಲ್ಲಿ (ಕೊಲೊನಿಯಲ್ ಅಮೇರಿಕಾ), ಬೆಂಜಮಿನ್ ಫ್ರಾಂಕ್ಲಿನ್ ರವರು ಪರ್ಪೆಚುವಲ್ ಇನ್ಶುರೆನ್ಸ್ ರೂಪದಲ್ಲಿ, ಬೆಂಕಿಯಿಂದ ಉಂಟಾಗುವ ಅಪಾಯಕ್ಕೆ, ಅದರಲ್ಲೂ ನಿರ್ದಿಷ್ಟವಾಗಿ ಆಸ್ತಿ ವಿಮೆಗೆ, ವಿಮೆ ಪಡೆದುಕೊಳ್ಳುವ ಅಭ್ಯಾಸವನ್ನು ಜನಪ್ರಿಯಗೊಳಿಸಿದರು ಮತ್ತು ಪ್ರಮಾಣೀಕರಿಸಿದರು. 1752 ರಲ್ಲಿ ಅವರು ಬೆಂಕಿಯಿಂದ ಉಂಟಾಗುವ ಹಾನಿಗಾಗಿ ಮನೆಗಳಿಗೆ ವಿಮೆ ಒದಗಿಸಲೆಂದು ಫಿಲಡೆಲ್ಫಿಯ ಕಾಂಟ್ರಿಬ್ಯೂಶನ್‌ಶಿಪ್ ಸ್ಥಾಪಿಸಿದರು. ಫ್ರಾಂಕ್ಲಿನ್ ರವರ ಕಂಪನಿಯು, ಬೆಂಕಿಯ ಅಪಾಯ ತೀರಾ ಹೆಚ್ಚಾಗಿರುವ ಮರದ ಮನೆಗಳಂತಹ ಕಟ್ಟಡಗಳಿಗೆ ವಿಮೆ ನೀಡುವುದನ್ನು ನಿರಾಕರಿಸಿತು.

ವ್ಯಾಪ್ತಿಗೆ ಒಳಪಟ್ಟಿರುವ ಅಪಾಯಗಳು
ಇತಿಹಾಸ
ವವ್ಯಾಪ್ತಿ ವಿಧಗಳು
ಪ್ರತೀ ವ್ಯಕ್ತಿಯ ಅಗತ್ಯತೆಗೆ ತಕ್ಕಂತೆ ವಿವಿಧ ಬಗೆಯ ಬೆಂಕಿ ವಿಮೆಗಳನ್ನು ವಿಮಾ ಕಂಪನಿಗಳು ನೀಡುತ್ತವೆ ಈ ಮುಂದಿನವುಗಳು ಬಹು ಸಾಮಾನ್ಯ ವಿಧದ ಬೆಂಕಿ ವಿಮಾ ಪಾಲಿಸಿಗಳಾಗಿವೆ